Redheugh Bridge

Redheugh Bridge je cestný most cez rieku Tyne spájajúci mestá Newcastle upon Tyne a Gateshead. Prvý most, ktorý stál na mieste dnešného trámového mosta bol dielom britského inžiniera Thomasa Boucha (známeho najmä pre návrh mosta Tay Rail Bridge). Most bol zavesený a jeho výstavba prebiehala v rokoch 1868 – 1871. Hlavné dve rozpätia mosta boli 73 m dlhé. V roku 1885 bol most zničený a neskôr bol na jeho mieste postavený nový most. Výstavba druhého mosta bola započatá v roku 1897 a ukončená o štyri roky neskôr. Priehradový most vybudovaný spoločnosťou Sir William Arrol & Co. mal dve hlavné rozpätia s dĺžkou 75,6 m a dve bočné rozpätia s dĺžkou 51,2 m, celková dĺžka mosta bola 363,6 m. Druhý most bol zničený v roku 1984, rok po otvorení tretieho mostu. Na mieste, kde začínal z gatesheadskej strany, stojí dnes skulptúra Once Upon a Time Richarda Deacona. Tretí most bol postavený v rokoch 1980 – 1983 25 m východne od predošlých dvoch mostov a na rozdiel od nich má len jedno hlavné rozpätie 160 m. Celková dĺžka mosta je 674 m, mostovka je 15,8 m široká a v najvyššom bode sa nachádza 26,06 m nad hladinou rieky Tyne. Otvorený pre cestnú premávku bol 18. mája 1983 Princeznou Waleskou. Referencie Iné projekty Commons ponúka multimediálne súbory na tému Redheugh Bridge